મુલુંડ (વેસ્ટ)માં મુરાર રોડ પર આવેલા રામેશ્વર અપાર્ટમેન્ટમાં રહેતો ૩૫ વર્ષનો નિર્મલ ગણાત્રા ગુરુવારે સવારે અમેરિકાથી આવ્યો હતો અને ઘરે આવીને ફ્રેશ થઈને સૌથી પહેલાં તે વોટ આપવા ગયો હતો. ખાસ વોટિંગ માટે આવેલા નિર્મલે કહ્યું હતું કે ‘હું છેલ્લાં ૧૪ વર્ષથી અમેરિકામાં રહું છું, પણ મેં મારું ભારતીય નાગરિકત્વ જાળવી રાખ્યું છે અને જ્યારે-જ્યારે આપણે ત્યાં ચૂંટણી યોજાતી હોય છે ત્યારે-ત્યારે આવીને મેં મારો વોટ આપ્યો છે અને હવે બહુ જલદી મહારાષ્ટ્રની વિધાનસભાની ચૂંટણી આવવાની છે ત્યારે પણ હું અચૂક આવીશ અને મારો વોટ આપીશ.’